./data/phi1351/phi005/phi1351.phi005.perseus-lat1.xml
eo provectas Romanorum cupidines ut non corpora, ne senectam quidem aut virginitatem impollutam relinquant  adesse tamen deos iustae vindictae: cecidisse legionem quae proelium ausa sit; ceteros castris occultari aut fugam circumspicere  ne strepitum quidem et clamorem tot milium, nedum impetus et manus perlaturos: si copias armatorum, si causas belli secum expenderent, vincendum illa acie vel cadendum esse  id mulieri destinatum: viverent viri et servirent